1. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 28358 της 29 Ιαν./12 Φεβρ. 1955 (ΦΕΚ Β΄ 22) Περί καθορισμού ειδικών επιδομάτων Βασιλικού Ναυτικού. Έχοντες υπ’ όψιν: α)τα άρθρ. 8 και 9 της υπ’ αριθ. 37962 από 14.2.1946 αποφάσεως Υπουργού Οικονομικών «περί καθορισμού των ειδικών επιδομάτων του Ναυτικού» (ΦΕΚ 37 Β΄), β)το άρθρ. 11 του Α.Ν. 1502/1950 «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών» (ΦΕΚ 216 Α΄), γ)τον Νόμ. 2030/1952 «περί αυξήσεως πτητικού επιδόματος» (ΦΕΚ 74 Α΄), δ)το Ν.Δ. 2926/1954 «περί προσθήκης παρ. 2α εις το άρθρον μόνον του Νόμ. 2030/1952» (ΦΕΚ 148 Α΄), αποφασίζομεν: Επίδομα Ναρκαλιείας Άρθρ.1.-Εις τους Αξιωματικούς, Υπαξιωματικούς και Ναυτοδιόπους του Β.Ναυτικού, τους επιβαίνοντας ναρκαλιευτικών πλοίων, παρέχεται δι’ εκάστην ημέραν, καθ’ ην το πλοίον ησχολήθη με την ναρκαλιείαν, ημερήσιον επίδομα, οριζόμενον ως κατωτέρω: α)Από του βαθμού Ανθ/ρχου και άνω δρχ. 22 β)Σημαιοφόροι και Αρχικελευσταί    »   20 γ)Κελευσταί και Υποκελευσταί Α΄ ή Β΄                    »   16 δ)Ναυτοδίοποι                    »   14 Επίδομα περισυλλογής ναρκών-βομβών Άρθρ.2.-Εις τους Αξιωματικούς, Υπαξιωματικούς και Ναυτοδιόπους του Β.Ναυτικού, τους υπηρε-τούντας εις ομάδας εξουδετερώσεως των εις τας περιοχάς λιμένων ή εις την ξηράν κατεσπαρμένων ναρκών και ανεκρήκτων βομβών/ Ο.Ε.Β.Ν. παρέχεται δι’ εκάστην ημέραν, καθ’ ην η ομάς ησχολήθη πράγματι εις την εργασίαν ταύτην, ημερήσιον επίδομα οριζόμενον ως ακολούθως : α)Από του βαθμού Ανθ/ρχου και άνω δρχ. 22 β)Σημαιοφόροι και Αρχικελευσταί        »   20 γ)Κελευσταί και Υποκελευσταί Α΄ ή Β΄                   »    16 δ)Ναυτοδίοποι                   »    14 Επίδομα δυτών Αρθρ.3.-«Το επίδομα δυτών καθορίζεται: α)Δια τους δύτας, ανεξαρτήτως βαθμού εις 15 δραχμάς δι’ εκάστην κατάδυσιν διαρκείας μέχρι μιας ώρας και 7,50 δι’ εκάστην ημίσειαν και επί πλέον ώραν. β)Δια τους άνδρας της εξειδικεύσεως των υποβρυχίων καταστροφών και δια τας ώρας εξασ-κήσεως εις υποβρύχιον κολύμβησιν και υποβρυ-χίους καταστροφάς εις δραχ. 15 δι’ εκάστην ώραν, και μέχρι 40 ωρών κατά μήνα». Το άρθρ. 3 ετροποποιήθη ως άνω δια της υπ’ αριθ. 1402 της 7/15 Νοεμ. 1957 (ΦΕΚ Β΄ 301) και της υπ’ αριθ. 157799 της 1/19 Ιουλ. 1960 (ΦΕΚ Β΄ 329) απόφ. Υπ. Εθν. Αμύνης και Οικονομικών. Άρθρ.4.-Έναρξις της παρούσης από 1.1.1955. 